
Prome Minister Evelyn Wever-Croes: 


PROME MINISTER TA RECONOCE TUR NOS 
REINANAN DI BEYESA CU A REPRESENTA 
ARUBA DEN CERTAMENNAN INTERNACIONAL 
DEN ANA 2019 








E mundo di beyesa hopi biaha den nos comunidad no ta haya 
sosten y atencion suficiente pa loke cada reprentante di beyesa 
di nos pais ta logra den nomber di pais Aruba. Sinembargo, 
cada paso cu e representantenan di beyesa dal den e mundo 
di beyesa tanto local como internacional, no solamente nan ta 
creando oportunidadnan pa inspira otro hobennan y pa wordo 
sigui como rolemodel sino tambe nan ta eleva nos bandera 
den un otro perspectiva cu no ta politico, artistico of comercial. 
Ora un representante bay den exterior ta nomber di su pais e 
ta halsa den e caso aki Aruba su nomber ta wordo renombra 
den paisnan grandi y esaki ta un promocion impagabel. Esaki 
sigur ta algo cu nos mester aprecia y admira semper. 


Diaranson Prome Minister Evelyn Wever-Croes a reconoce y 
gradici tur nos reinanan di beyesa cu a representa Aruba den 
certamennan Internacional den aña 2019. Esaki sigur tawata 








un sorpresa pa e reinanan di beyesa y nan a aprecia e gesto aki 
na unda cu Gobierno di Aruba ta reconoce nan participacion y 
logronan, na unda bou nan mesun esfuerso y cu sosten di nan 
famia ta haci esaki posibel. E deseo sigur cu nan a expresa ta 
pa Gobierno por yuda prepara esnan cu ta representa Aruba 
den e parti finaciero. 


Esnan presente pa ricibi e Reconocimento di Beyesa pa nan 
participacion internacional den certamen di beyesa den aña 
2019 ta: Danna Garcia, Miss Aruba; Ghislaine Mejia, Miss 
World Aruba; Daniela Piazza, Miss International; Hanna 
Arends, Reinado Internacional del Café; Zury Ruiz, Miss Teen 
Supramational; Ysaura Wong Giel, Mrs World Aruba; Miriam 
Contreras, Sra Turismo Mundial; Anaidy Binda, Miss Turismo 
Mundial AUA y Odalis Rivero, Miss Teen Turismo Mundial AUA. 


a 

DANKI NA DJE: 








“Si MI CAY NA CAMINDA, 
GARA E BANDERA t 
Y SIGUI CU E LUCHA! ” GOBIERNO DI 


-GILBERTO FRANCOIS “Betico” CROES 


YAN A 
NA DJE 





Nos TIN STATUS APARTE 





Danki na Betico, despues di lucha duro, entrante 1 di januari 1986, Aruba a logra Status Aparte. 
Betico a hiba un lucha sagrado pa nos libertad. Esaki ta nos ehempel pa sigui gara nos bandera y sigui lucha pa libertad di 
nos pueblo. Danki Betico, danki pa tur e sacrificionan cu bo a haci pa logra realisa e soño di nos pueblo, nos Status Aparte. 











4 
E FELICIDAD CU MI TA DESEA 
—h PA MI PROPIO YIUNAN, 
4 TA E FELICIDAD CU MI TA DESEA 
ES ay 
PA HENTER PUEBLO DI ARUBA. 
nd -GILBERTO Francois “Berico” CROES 






Nos TIN Nos PROPIO GOBIERNO 
Y PARLAMENTO 








Danki na Betico, cu su deseo grandi pa logra felicidad pa Aruba, a lucha cu fervor pa logra cu Aruba tin su propio Gobierno y 
su propio Parlamento. Danki Betico, danki pa e amor cu bo tawata tin pa nos pueblo cu awe Aruba tin su propio identidadnan 
gubernamental. 

Prome Minister Evelyn Wever-Croes: 


MINISTER KNOPS HOPI IMPRESIONA CU 
CALIDAD DI IMSAN 


Lo traha riba cooperacion entre Aruba y Bonaire den cuido medico 








Durante su bishita cortico na Aruba na cuminsamento di 
siman, riba peticion di Minister Knops di Asuntonan Interior, 
Prome Minister hunto cu e delagacion Hulandes a haci un 
bishita na e instituto medico IMSAN na San Nicolas. Motibo di 
esaki ta teniendo cuenta cu siendo Boneiro parti di Hulanda, 
busca e posibilidad di cooperacion pa por traha cu Aruba riba 
e tereno di cuido medico. IMSAN na e momentonan aki tin un 
desaroyo ambicioso andando na unda a inverti den ekiponan 
hopi moderno y ofreciendo un servicio di calidad. 


E delegacion a wordo ricibi pa Director Dr Joel Rajnherc cu a 
duna nan un recorido di e edificio. E facilidadnan cu IMSAN 
ta ofrece ta uno di admira y a laga Minister Knops y Minister 
President hopi impresiona specialmente e servicio y personal 
cu ta asina atento y cla pa brinda e miho servicio na comunidad. 


E inversionnan cu a wordo haci den IMSAN ta inversionnan 
miyonario pero cu awe Aruba tin su departamento di 
radiotherapie cu ta unico den nos region na unda por duna 
bestralingen na e pashentnan di cancer aki na Aruba mes. Esaki 
sigur ta un adelanto enorme ya cu personanan cu tin cancer no 
mester wordo aleha di nan famia pa bay tuma bestraling den 
exterior na unda cu e estadia ta uno semper hopi largo. 

































E departamento di radioterapia ta uno hopi beneficioso pa pais 
Aruba pasobra tanto e patient y e familiar por sigui cu nan 
trabou aki na Aruba durante e tratamento aki y alabes mantene 
e union familiar mientras e pashent ta pasa den e proceso 
doloroso aki. 


Minister Knops a keda hopi impresiona y a menciona cu awor e 
lo hiba e informacion Hulanda y traha mas riba e cooperacion 
entre Aruba y Boneiro. Cu esaki tambe nos a logra nos meta 
di turismo medicinal paso na momento cu tin personanan cu ta 
bin Aruba pa ricibi tratamento medico e ta yuda cu e desaroyo 
di Aruba su economia. 

Celebrando y conmemorando bida, 
lucha y memoria di nos gran estadista 
Gilberto Frangois (Betico) Croes 


Chea Pama 


MINISTER DI TRANSPORTE, 
COMUNICACION Y SECTOR PRIMARIO 











p 


Ae 
GOBIERNO DI Aran 


MINISTER XIOMARA Ruiz-MADURO 


MINISTER di Finansa, Asuntonan Economico y Cultura 

MINISTER MADURO: 
INTRODUCCION DI SISTEMA NOBO DI 
REGISTRACION PA FACILITA EXPORTACION 
DI PRODUCTONAN DI ORIGEN 


Minister Maduro ta informa cu desde 1 di januari 2020, 
Departamento di Aduana a introduci un sistema nobo di 
registracion ‘Registered Exporter System’ (REX) pa e 
comerciantenan cu ta exporta producto di origen Aruba pa 
Europa. Cu introduccion di REX, e Certificado di Origen ‘EUR1 
certificate’ ta bira obsoleto. 


Proceso 

Exportadornan cu ta desea exporta productonan pa Europa y 
kier haci uso di e tarifanan preferencial mester haci un peticion 
na Departamento di Aduana pa wordo registra den e sistema 
REX. Tambe por haci un pre-registracion online door di yena e 
formulario riba https://customs.ec.europa.eu/rex-pa-ui/ y firma, 
print, email e documento pa info@douane.aw of entregue na 
Departamento di Aduana. 


Beneficio 

E sistema nobo REX ta acelera e procedura na Aduana. 
Unabes cu e exportador su registracion wordo aproba e por 
keda usa e mesun number di REX. Cu esaki e por traha su 
mesun Prueba di Origen (Attest van Oorsprong), pa cada bes 
cu e mester di exporta producto. E Prueba di Origen ta simpel 
y facil pa traha . 


Reglanan 

E mesun reglanan pa determina origen di e producto ta 
keda vigente. E exportador ta responsabel pa emiti e 
documentacionnan corecto pa verifica e origen die productonan. 
Tambe e mester cumpli cu e procedura di Aduana y ta keda 
responsabel pa e transporte di e productonan pa Europa. 


Por haya mas informacion riba www.douane.aw of por yama 
sra. Carondina Leijdekkers of sra. Eliane Riley na 523 8888. 
Minister Maduro ta gradici e funcionarionan dj Departamento 
di Aduana cu a traha duro riba e proyecto di REX pa asina por 
a introduci esaki na Aruba. 









¡O in de context van de associatie 
CPT 


in hetkader van de 








1 Naam van de exporteur, volledig adres en land, contactgegevens, TIN 


















ende contactgegevens, zals tele 





rd systeem (of de hoofdstukken 
het geharmoniseerd systeem zijn 





verd ingetrokken; of indien dit wel het geval is geweest, dat de 
digheden die tot der intrekking hebben geleid, zijn verholpen; 

eh ertve te verbinden sch at opte ele voor goederen die vor d preferentie 
Penda amer amen en etn apa a dee ge vld: 

zich ertoe te verbinden cen passende boekhouding te voeren over de productie / 
levering van goederen die voor de preferentiële behandeling in aanmerking 
Komen en deze boekhouding ten minste drie jaar te bewaren vanaf het cind van het 
Kalenderjaar waarin bet atest van oorsprong is opgemaakt: 

Commissie of de autoriteiten van de lidstaten controles ter plaatse in zijn bedrijf uitvoeren; 


zich ertoe te verbinden te verzoeken om intrekking van zijn registratie in het systeem zodra hij niet langer 
aan de voorwaarden voldoet om goederen in het kader van dit besluit uit te voeren; 


zich ertoe te verbinden te verzoeken om intrekking van zijn registratie in het systeem zodra hij niet langer 
voornemens is deze goederen in het kader van dit besluit uit te voeren. 





Plaats en datum en handtekening, naam en functie van de gemachti 


6. Toestemming van de exporteur voot 
openbare website 





ichtigde ondertekenaar” 


Datum van registratie 


Datum vanaf wanneer de registratie geldig is 


Handtekening en stempel ® 


















ARUBA 


MINISTER ANDIN BIKKER 


MINISTER di Husticia, Seguridad y Migracion 

CUMBRE DI MINISTERNAN DI HUSTICIA 
EXITOSO NA CORSOU 











E Cumbre di Ministernan di Husticia di Reino, ‘Justitieel 
Vierpartijenoverleg’, a conclui exitosamente awe tardi na 
Corsou. Varios punto di agenda cu a wordo proponi pa 
Minister di Husticia di Aruba, mr. Andin Bikker, a haya sosten 
den e puntonan acorda (“Besluitenlijst'). Asina por menciona 
cu e punto di agenda pa institui un grupo di trabow pa 
explora cooperacion riba e tereno di ‘Restorative Jusitice’ 
('herstelrecht') a haya sosten. Restorative justice ta regarda 
programanan dirigi na restuara e dafio causa na victimanan di 
crimen, pa medio di resolucion alternativo, y ta yuda promove 
e rehabilitacion y reintegracion di un hoben cu a comete un 
hecho castigabel. 


A base di proposicion di minister Bikker, hunto cu Mnister 
Raymond Knops di Hulanda, a sigui e recomendacion di e 
Interparlementair Koninkrijksoverleg (‘IPKO’) pa institui un 
Task Force cu lo bay inventarisa y bin cu recomendacionan 
pa cu e circumstancianan di dentenshon den e institutonan 
penitenciario. Manera conoci Minister Bikker ta avansando 
riba e plan pa yega na un KIA nobo y su persona y e JVO 
siguramente a aprecia cu den cuadro di IPKO a duna atencion 
na e tema con lo por mehora e institutonan penitenciario. 

Un otro proposicion di Minister Bikker pa por structura y 
amplia e cooperacion pa cu vehiculonan y material specialisa 
pa Cuerpo Policial, Brandweer, CEA y BOT/K9 tambe a haya 
sosten amplio. 


A base di proposicion di agenda di Minister Bikker ademas 





ae = 
a toca e tema di asilo pa loke ta regarda maneho y leynan, 
caminda cu Minister Bikker a comparti e pasonan cu Aruba a 
tuma riba e tereno aki, entre nan introduccion di un ley nobo (AB 
2019 no. 40) cu ta regarda un procedura moderno y efectivo 
pa atende cu peticionan di asilo, cual a pone cu peticionan pa 
asilo na frontera a baha substancialmente. 





Abase di un otro proposicion di e delegacion di Aruba, JVO a 
dicidi pa pidi e College van Korpschefs explora e posibilidadnan 
dicooperacion riba tereno ditraining y cursonan, conjuntamente 
cu Dienst Speciale Interventies. 

Ademas a base di un otro proposicion di e delegacion di Aruba, 
JVO a pidi e directornan di e institutonan penitenciario pa 
explora cooperacion riba tereno di institucion di programanan 
pa detenidonan cu bin na remarca, por sigui cursonan pa 
prepara nan pa re-integra den comunidad ora nan caba di sinta 
nan castigo, y asina evita cu nan ta cay bek den criminalidad. 


E delegacion di Aruba tambe a haya hopi elogio pa e plan 
delinea conjuntamente cu Fundacion Respaldo pa bay ofrece 
cuido medico specialisa (‘forensische zorg’). 


Finalmente e delegacon di Aruba a amplia riba e leynan pa 
introduci ESTA (‘Electronic System for Travel Authorisation’), 
APIS (‘Advanced Passenger Information System’) y PNR 
(‘Passenger Name Record’). 

Pues un Cumbre di Ministernan di Husticia di Reino sumamente 
exitoso. 


= 

FORMACION SOCIAL 


TRAYECTO LO CUMINSA 
25 februari 2020 / 










UNDA MI POR INSCRIBI?, 


Oficina di Formacion Social 

Marinierskazerne Savaneta FORMACION SOCIAL TA ALGO PA BO? 
Bureau Sociale Vorming ` 7 

Tel: 522-5352 Bo ta un hoben masculino entre 18 y 24 afia? 
Sra. Jessica Ras Bo no a termina un scol secundario? 


info.formacionsocialegmail.com — MS¥oMtvaant-lavele-M ofeKe) Leda vin effe Wer: Wir: SONI 


KI DIA MI POR INSCRIBI? MIMI NI eE 
AWO CABA Bo a termina un scol secundario y ta sin trabou? 


F Bishita nos na: Formacion Social - SVT 














MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

E PROFESION DI MAESTRO TA UN 
VOCACION 








Desde Instituto Pedagogico Arubano (IPA) su inicio te cu awor 
e instituto a conoce varios graduado cu a termina e estudio cu 
exito y cu awor ta maestro competente y ehemplar den nos 
comunidad. Un di nos graduadonan ta Jade Padron. Juffrouw 
Jade ta docente na Colegio Conrado Coronel y ta un graduado 
di IPA di aña 2009. Juffrouw Jade mes ta duna splicacion di su 
motivacion pa bira maestro, di e estudio na IPA y tambe di e 
bunita profesion cu awor e ta eherce. 


“Personalmente mi ta kere cu e profesion di maestro ta 
un vocacion. For di un edad hopi jong mi tabata sa cu mi 
vocacion den bida lo tin di haber cu enseñansa. Na IPA mi a 
siña hopi cos y entre nan e habilidad pa anticipa situacion y 
busca solucion creativo pa cualke situacion. Actualmente un 
maestro di scol na Aruba no tin un tarea facil. Nos tur sa cu 
e muchanan di awendia ta e muchanan di e era nobo. Esaki 
ta nifica pa un maestro cu e mester ta, no un, pero dies stap 
dilanti di e conocemento di su alumno. E maestro mester ta al 
tanto di locual ta pasando na mundo, esta di e tecnologia. Na 
e mesun momento ta rekeri pa e ta un persona hopi humano. 
Cu esaki mi ta referi na e parti emocional di e muchanan. Nos 
trabou awendia no ta simpelmente para dilanti di klas y duna 
les, pero e ta encera hopi mas. Nos ta e persona cu ken e 
mucha ta comparti gran parti di su dia y nos tin cu brinda e 
mucha un bon educacion y tambe atencion, cariño y cuido. 





Scoge pa e profesion aki di curason! No pone na prome luga e 
beneficionan cu e profesion aki ta duna bo, sino e satisfaccion 
cu e profesion aki lo duna bo na momento cu bo eherce esaki 
cu curason. Corda “to teach is to touch a live forever.” 


Anochi di informacion 


Dialuna dia 10 di februari 2020 IPA ta tene un anochi di 
informacion pa tur studiante/ graduado di HAVO, VWO y EPI 
(nivel 4) interesa pa haci e estudio pa maestro di enseñansa 
primario na IPA. E estudio aki ta forma maestro cu ta cualifica 
pa duna les na mucha di kleuter y of scol basico. Tur persona 
cu ta interesa ta bonbini na e anochi di informacion cu lo 
cuminsa pa 7or di anochi na IPA (Isaac Wagemakerstraat 11, 
San Nicolas). 


Durante e anochi di informacion lo duna informacion general di 
e estudio pa maestro pa enseñansa primario. Ademas di esaki 
lo elabora riba e procedura y prueba di admision cu mester 
cumpli cu ne. 


Inscripcion 


Tur persona cu ta interesa pa bira maestro di enseñansa 
primario por pasa na Studenten Services di IPA entre Bor 
di mainta cu 12or di merdia y entre 2or cu 4or di atardi pa 
inscribi. Pa por inscribi mester trece e papel di registro civil 
(papel di AWG 5) y paga un suma di AWG 75,- p'asina cubri e 
gastonan di inscripcion. Si bo a gradua caba, lo mester trece 
copia di bo diploma di sea havo, vwo of mbo nivel 4. Si bo ta 
den examenklas di havo, vwo of mbo nivel 4 ta importante pa 
bo inscribi di awo caba mirando cu inscripcion ta cera 14 di 
februari 2020. Despues di e fecha aki no por inscribi mas pa 
aña academico 2020-2021. Tene cuenta cu pa aña academico 
2020 — 2021, e estudio pa maestro di enseñansa primario ta e 
unico estudio cu IPA lo ofrece. 


Pa mas informacion por tuma contacto cu Studenten Services 
na 5243100 of por bishita nos pagina di facebook “Instituto 
Pedagogico Arubano' of nos website www.ipaaruba.com. 

MINISTER DANGUI ODUBER TA SIGUI 
TRAHA RIBA MEHORACION DI SERVICIO Y 
EXPERIENCIA DEN TURISMO 


Quality Seal: Un programa di certificacion nobo pa negoshinan den e 
sector di Horeca 


Diaranson anochi a wordo lansa un programa di certificacion 
nobo pa negoshinan cu ta brinda servicio y productonan 
di calidad. Minister Dangui Oduber su maneho y vision ta 
basa usando strategianan pa target y focus riba e bishitante 
afluente. Ministerio di Turismo ya pa varios tempo tin como 
obhetivo pa focus riba bishitantenan cu un entranda anual 
di 150 mil dollar bai ariba. Shifting from volume to value ta 
sigura y salbaguardia tambe nos recursonan natural y alabes 
dunando nos mesun hendenan un miho calidad di bida. Pa por 
mantene e bishitantenan di calidad consistente lo mester keda 
eleva producto Aruba en general. 


Minister Dangui Oduber ta orguyoso di presenta un otro logro 
pa sigui engrandese e producto turistico mas ainda. Quality 
Seal lo tin como obhetivo pa reconoce negoshinan local 
cu den un manera consistente ta brindando servicionan of 
productonan unico y di calidad halto. E tool aki lo encurasha 
negoshinan, vooral esnan den e sector di horeca pa usa “best 
business practices”. Den e manera aki negoshinan di calidad 
lo haya nan reconocimento mereci y asina tambe lo por wordo 
identifica pa e turista como un “high service, high quality” 
business. E meta ta cu pronto local y turista lo por cana rond 
y mira si un negoshi of instancia tin su quality seal bisando cu 
nan a pasa tur e check items nan riba calidad di producto y 
servicio brinda na nos turismo. 








Minister Oduber, ta enthusiasma pa wak e programa “kick-off” 
y ta spera solamente reaction positivo den e industria. 


Turismo ta nos forsa y driver principal. 

Minister Dangui Oduber: 
INDICADORNAN HOTELERO TA DEMOSTRA ANA 


RECORD PA HOTELNAN DURANTE ANA 2019 


Indicadornan hotelero ta demostra aña record 


pa hotelnan durante aña 2019 


ARN 
ORN 
occ 
ADR 
RevPar 


1,774,581 
1,505,524 


Ministerio di Turismo, 
Salubridad Publico y Deporte 


1,754,270 1,2% 
1,471,025 2,3% 
83,9% 0,9% 
$259,55 6,2% 
$217,64 7,5% 


84,8% 
$275,68 
$233,89 


6,2 




















1 2% 
6 


Turismo na Aruba ta pasando den su miho momentonan den 
historia di nos pais. Aña 2018 por a wordo considera un di e 
miho añanan caminda tur indicador a demostra un crecemento. 
Aña 2019 no tawata diferente y ta aun un miho aña cu aña 
2018. E indicadornan hotelero a demostra un otro aña record 
pa loke ta trata performance di hotelnan. Nos ta papiando di 
crecemento riba crecemento cual ta hopi remarcabel. 


Segun Aruba Hotel and Tourism Association, aña 2019 e 
“Average Daily Rate' (ADR) a aumenta cu 6.2% compara cu e 
mesun temporada na 2018. Esaki den cifra ta US$ 259.55 na 
2018 compara cu US$ 275.68 pa 2019. E entrada pa camber 
disponibel, e asina yama RevPAR a aumenta cu 7.5% di US$ 
217.64 na 2018 pa US$ 233.89 den 2019. Un crecemento 
hopi grandi mes den Revpar. E RevPar ta un indicador hopi 
importante pasobra esaki ta midi e calidad di turista cu ta bin 
Aruba. Na momento cu ADR y RevPar ta halto manera ta e 
caso ta un indicacion cu turistanan di calidad ta yegando Aruba 
y esaki ta conforme e maneho y vision di minister Dangui 
Oduber. 


2,3: 
¿e 


Up= 





E anochinan ocupa (ORN) pa camber a aumenta cu 2.3% pa 
2019. E ocupacion den nos hotelnan tawata 84.8% cual ta 
esun mas halto den Caribe. 


E cifranan di AHATA ta basa riba 17 propiedadnan cual ta 
mayoria di e hotelnan cu excepcion di Hilton Aruba Caribbean 
Resort & Casino. 


Minister Oduber ta sumamente satisfecho cu e resultadonan 
aki y kier a manda un palabra di gratitud na ATA, AAA, APA, 
AHATA, tur otro stakeholder y sigur mas importante na tur 
empleado cu ta labora den e sector turistico. E ta un logro 
grandi na momento cu tin cifranan asina alentador cu ta 
demostra cu nos Turismo ta mas fuerte cu nunca. Pa 2 aña 
consecutivo bao maneho di minister Dangui Oduber añnan 
record ta wordo registra den turismo cual sigur ta un señal 
sumamente positivo. Gabinete Wever Croes ta treciendo e 
cambio cu a wordo priminti. Turismo ta keda e driver principal 
di nos economia. 

RESUMEN DI SIMAN DI 
GABINETE WEVER-CROES 

Aña 2020 Gabinete Wever-Croes a decreta Aña di Innovacion y 
Enseñansa. Aki mester pensa riba innovacion den tur sentido; 
innovacion den economia; den cuido di salud; den agricultura, 
y especialmente innovacion den enseñansa. Premier Wever- 
Croes a habri aña cu reunion cu Chief Innovation Officer Varelie 
Croes pa delinea prioridadnan pa innovacion den 2020. 


Den nomber di Gobierno di Aruba Premier Wever-Croes a 
duna reconocemento di Hende Muhe di Excelencia na señora 
Janine Rodriguez pa tur su trabounan extraordinario. Señora 
Janine Rodriguez di Slachtofferhulp, ta e persona cu sa 
exactamente con pa duna consuelo den casonan di tristesa 
grandi. Señora Rodriguez ta tur caminda cualkier ora di dia. 
E ta eherce e trabou aki cu alma y cuerpo. Pabien na señora 
Janine Rodriguez. 


Dia 5 di januari ultimo Sra Heloise Suydon, e ciudadano di 
mas edad den nos pais, a cumpli 106 aña y pa cu e ocasion 
aki Premier Wever-Croes a pasa felicita señora Heloise na 
Jaburibari Thuiszorg y por a saluda y comparti un rato cu tur 
nos grandinan cu ta esnan cu a construi nos pais. 


Premier Wever-Croes a reuni cu hefe di Censo, Sharin 
Luydens, riba e retonan pa aña 2020. Censo ta trahando riba 
algun proyecto innovativo cu lo mehora e servicio na cliente 
mas y tambe a reuni riba preparacion pa Eleccion 2021, cu pa 
prome biaha ta bay ta votacion electronico. 


Diahuebs ultimo Premier Wever-Croes y Minister Rudy Lampe 
tabata presente na e apertura di B-Lab na San Nicolas. Esaki 


ta un laboratorio innovativo den Biblioteca Nacional na San 
Nicolas caminda tur mucha y tur hoben por cera conoci cu 
innovacion; Robotics; 3-D printing; Laser cutting. Aruba awor 
tin un laboratorio di innovacion na Playa y na San Nicolas. E 
siguiente lo ta na Santa Cruz. 


Pacucelebraciondiañanobo, Comandante di Marinierskazerne 
a ofrece un recepcion. Premier Wever-Croes y Minister di 
Husticia Andin Bikker a asisti na e ocasion aki. Den su discurso, 
el a enfatisa cu hunto cu nos autoridadnan local, lo traha pa 
haci Aruba mas sigur. 


Embahador di India na Den Haag, señor Venu Rajamony a 
realisa un bishita cerca nos Premier Wever-Croes y a reuni 
riba diferente topico di interes entre India y Aruba. 


Dialuna 6 di januari Minister di Husticia mr. Andin Bikker tabata 
den conferencia di prensa di Gobierno unda e mandatario 
a trece dilanti varios punto cu ta regarda ampliacion di e 
maneho pa optimalisa siguridad. Desde 2018 a implementa 
conhuntamente cu KPA y Ministerio Publico un maneho 
efectivo cu a reduci e cantidad di robo arma substancialmente. 
Entre otro a focus riba mas visiblidad, vigilancia y control, 
caminda cu a busca mas vehiculo y ekipo, y a re-introduci un 
helicopter y radar pa nos Cuerpo Policial (KPA). Ademas a 
busca un cantidad di en total 13 motorcycle nobo pa e unidad 
motorisa di KPA, cual unidad desde mas cu 10 aña no a haya 
ekipo nobo. Tambe a hiba un maneho estricto pa cu control y 
deportacion di personan cu no tin permiso pa ta na Aruba. 


Diahuebs 16 January 2020 








Continuacion Resumen di Siman 


Cu ampliacion di e maneho pa combati criminalidad entre otro 
lo bay re-institui e Visibility Team pa yuda vigila den areanan 
comercial, di crusero y hotelero. Tambe lo bay intensiva control 
riba personanan ilegal. Ademas a percura pa entretanto 
e concepto pa un ley di procedimento penal keda cla y por 
wordo entrega na Parlamento. E ley di procedimento penal 
no a conoce un update desde aña 1996, pues e ley nobo 
aki ta bay ta un instrumento moderno importante pa Cuerpo 
Policial y Ministerio Publico, den cuadro di combatimento di 
criminalidad. Tambe ta trahando riba un proceso di ‘Request 
for Expression of Interest' pa por instala camaranan moderno y 
sofistica entre otro den e area di L.G. Smith Boulevard y Caya 
Grandi. 


Ademas lo bay introduci hybrid drones y duna dos persona 
di KPA oportunidad pa bay certifica como piloto di hybrid 
drones. Hybrid drones ta un tipo di drone nobo cu por bula 
entre 3 pa 5 ora, y lo bay yuda complementa patruya di nos 
costanan y rond di Aruba. Tambe lo bay reuni cu sector priva 
pa inventarisa e medidanan di siguridad cu e propietarionan 
di establecimentonan tin instala y wak con por yuda mehora 
esakinan ya cu prevencion y siguridad ta un responsabilidad 
comparti. Finalmente lo bay certifica companianan di siguridad 
y amplia e cooperacion. 


Un otro punto cu Minister Bikker a trece dilanti durante 
conferencia di prensa ta un decreto nobo cual lo haci posibel 
pa haci excepcion pa personanan cu pa un of otro motibo 
valido no por haci examen di rijbewijs digital. Pa medio di e 
decreto AB 2019 no. 92 di dia 30 di december 2019 a introducie 
posiblidad pa esnan cu no tin conocemento of habilidad pa haci 
examen digital, haci e examen a base di e sistema tradicional. 
Pa loke ta e rijbewijs mes, pues e tarheta cu ta prueba cu por 
maneha un of otro tipo di vehiculo despues cu pasa examen 
di rijbewijs, esaki den futuro cercano lo bay wordo emiti pa 
Censo. Ademas ta trahando riba un diseño nobo pa e rijbewijs, 
cual lo keda cla pronto. 


Den transcurso di siman Minister Andin Bikker a firma e decreto 
ministerial pa instala un comision special cu ta bay traha riba 
proyecto di "Voortgezet Ouderschap". Ta trata di un proyecto 
cu ta dirigi na introduccion di un ley comparabel na e ley ‘Wet 
bevordering voortgezet ouderschap en zorgvuldige scheiding' 
(https://wetten.overheid.nl/BWBR0024844/2009-03-01) cu a 
wordo introduci na Hulanda desde aña 2009. E punto di salida 
di e ley menciona ta cu e mayornan cu divorcia mester keda 
realisa nan responsabilidad comparti pa cu e cuido, educacion 
y desaroyo di nan yiunan. E ley ta promove pa ambos mayor 
traha palabracion tocante educacion di nan yiu/yiunan 
(Ouderschapsplan') y mantene nan mes na responsabilidad 
comparti despues di un separacion. 


Aña 2020 lo bira otro aña record den turismo crusero. Ta 
proyecta pa surpasa 840.000 turista crusero e aña aki! Turismo 
crusero a registra un aña record den aña 2018. Nunca antes 
den historia di pais Aruba e registra un cantidad di 815.161 
pasahero crusero. Un aña sumamente exitoso pa turismo 
crusero y mas cu logico esaki tambe a yuda contribui na nos 
economia. 


Aña 2019 no tawata diferente y sigur aña 2019 a kibra otro 
record den cantidad di turista crusero. Pa aña 2019 APA NV 
a registra un cantidad di mas di 832.001 turista crusero y di 
e forma aki ta surpasa e record di bishitante di aña 2018 cu 
tawata 815.000. Pa aña 2019 e proyecion ta cu lo surpasa 
840.000 turista crusero cual ta haci cu tin crecemento aña 
2018, 2019 y 2020. 


E Visitor Information Center na San Nicolas ta di vital 
importancia pa movecion di turismo y brinda informacion na 
turistanan. E oficinanan aki tawata cera pa mas cu 1 aña y 
mey y manera tawata tin cambio di gobernacion, conforme 
maneho di Minister Dangui Oduber a dicidi pa renoba y activa 
e Oficina di Turismo na San Nicolas. Despues di un par di luna 
funcionando den su bachi di renobacion, e oficina den luna di 
november y december a conta cu mas di 750 bishita di turista. 
Cada luna e cantidad di bishitante ta keda crece y bira mas 
hopi y esaki ta demostra con importante e oficina aki ta pa 
turismo na San Nicolas. 


Cu expansion y renobacion di ImSan, ta spera cu 85% di 
pashentnan cu ta wordo manda den exterior pa radiotherapia 
awor por wordo trata aki na Aruba mes por medio di lo ultimo 
technologia den ekipo di tratamento. E cambionan aki lo ta na 
beneficio di nos comunidad y asina Minister Dangui Oduber ta 
cumpli cu e promesa di trece mehoracion den cuido. 


S.v. Bubali Noord-Aruba a presenta nan masterplan na Minister 
Dangui Oduber. Un tremendo proyecto especialmente pa 
Noord. E masterplan aki ta ensera veld futbol artificial turf, veld 
di softbal y tambe un mini veld di futbol. E Minister a percura 
pa nan ricibi un suma substancial pa kickoff e bunita proyecto 
aki. Conforme maneho di Gobierno, Bubali lo ta e prome veld 
pa haya artificial turf. 


Minister di Enseñansa a habri e siman cu inauguracion di 
e curso di certificacion di maestronan di scolnan publico pa 
traha cu e digiboards di ProWise. Riba diaberna a entrega e 
certificadonan y nan lo bira trainers di nan team na scol. E 
maestronan a keda encanta cu e mundo di posibilidad cu e 
bordchi digital aki conecta cu e ultimo di material educativo 
di Hulanda ta brinda. Excelente trainers a bin di Hulanda y 
diasabra a sigui otro training pa maestronan di scolnan 
secundario. 


Minister di Enseñansa a bishita e scol Montessori Nos 
Fortaleza cu ta risibi apoyo gubernamental y ta haciendo uzo 
optimo di e edificio gubernamental y e muchanan, maestronan 
y mayornan ta hopi contento cu e facilidad. 


Tambe Minister di Enseñansa a bishita Scol Scucha Nos cu a 
keda reinaugura y e guianan di e scol ta reconoce cu tabata un 
bon decision pa re-habri e scol y cu e practica cu e muchanan 
ta demostra cu nan mester di e atencion special pa nan no 
tin retraso di nan proceso di aprendisahe. A cera e siman cu 
entrega di digiboards na tres scol na San Nicolas, esta Colegio 
Hilario Angela, Colegio San Nicolas y Abraham de Veer scol. A 
cuminsa pues di un manera positivo e prome siman di aña di 
Innovacion y Educacion. 

